Sime Darby

Sime Darby Berhad (), juga dikenali sebagai Sime sejak 15 November 2024, ialah syarikat konglomerat multinasional yang bertapak kukuh di Malaysia dalam industri perladangan, hartanah, industri, automotif, tenaga dan prasarana serta hospitaliti. Sime Darby tersenarai dalam papan utama Bursa Malaysia Securities Berhad.

Sejarah
Pada 1910, ketika Tanah Melayu dijajah oleh British, ahli perniagaan  British, William Middleton Sime dan Henry Darby menubuhkan Sime, Darby & Co. dalam sektor perladangan getah. Syarikat ini beralih kepada kelapa sawit, koko dan pelbagai sektor lain.

William Middleton Sime ketika itu berusia 37 tahun merupakan pengembara dari Scotland dan terlibat dalam perniagaan import eksport serta ladang kopi. Henry Darby pula berusia 50-an merupakan ahli perbankan dan memiliki beberapa hartanah di utara Tanah Melayu.

Syarikat  diasaskan oleh  pada 1821 di Singapura. Syarikat ini adalah syarikat British yang pertama  di Asia Tenggara. Guthrie memperkenalkan tanaman getah dan kelapa sawit di Malaysia pada 1896 dan 1924 di Kuala Selangor.

Pada 1905, syarikat  membeli beberapa ladang di Sememanjung Malaysia dan mengusahakan tanaman teh dan kopi. Namanya ditukar kepada Golden Hope Rubber Estate. Pada 1982 Elementis menjual tiga ladang miliknya iaitu Golden Hope, Pataling, dan London Asiatic kepada pihak Malaysia pada harga £146 juta. Pada 1990, pemiliknya Permodalan Nasional Berhad menukar nama kepada Golden Hope Plantation Berhad (GHPB).

Malaysianisasi
Syarikat British yang menguasai dan menentukan harga getah tidak digemari oleh pemimpin dan rakyat Malaysia. Selepas 1970, pelabur Malaysia melalui Tradewinds (Malaysia) Sendirian Berhad membeli dan mengusai saham Sime Darby. Pada 1979, entiti Sime Darby Berhad (SDB) dan Consolidated Plantations Berhad (CPB) digabungkan dan ibu pejabat dipindahkan ke Kuala Lumpur.

Pada tahun 1981, Perdana Menteri Mahathir Mohamad merestui tindakan PNB untuk membeli / mengambilalih syarikat Guthrie dari Bursa Saham London dalam apa yang dipanggil sebagai 'serangan waktu subuh'.

Penggabungan
Pada Januari 2007, 3 syarikat multinasional iaitu Guthrie Berhad, Golden Hope dan 
Sime Darby digabung menjadi Synergy Drive. Pada 27 November 2007 ia ditukar nama kepada Sime Darby Berhad sahaja.

Rujukan

Pautan luar


Kategori:Syarikat Malaysia
Kategori:Syarikat pertanian Malaysia
Kategori:Syarikat yang berpangkalan di Kuala Lumpur
Kategori:Syarikat yang ditubuhkan pada 1910
Kategori:Permodalan Nasional Berhad